CELEX: 32011D0496
Language: lv
Date: 2011-08-09 00:00:00
Title: 2011/496/ES: Komisijas Īstenošanas lēmums ( 2011. gada 9. augusts ) par standarta EN 16156:2010 “Cigaretes. Aizdegšanās iespējas novērtējums. Drošības prasības” un standarta EN ISO 12863:2010 “Cigarešu aizdegšanās iespējas novērtēšanas standarta testa metode” atbilstību Eiropas Parlamenta un Padomes Direktīvas 2001/95/EK vispārējām drošības prasībām un atsauču uz standartu EN 16156:2010 “Cigaretes. Aizdegšanās iespējas novērtējums. Drošības prasības” un standartu EN ISO 12863:2010 “Cigarešu aizdegšanās iespējas novērtēšanas standarta testa metode” publicēšanu Eiropas Savienības Oficiālajā Vēstnesī (izziņots ar dokumenta numuru C(2011) 5626)  Dokuments attiecas uz EEZ

10.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 205/31
            
         KOMISIJAS ĪSTENOŠANAS LĒMUMS
   (2011. gada 9. augusts)
   par standarta EN 16156:2010 “Cigaretes. Aizdegšanās iespējas novērtējums. Drošības prasības” un standarta EN ISO 12863:2010 “Cigarešu aizdegšanās iespējas novērtēšanas standarta testa metode” atbilstību Eiropas Parlamenta un Padomes Direktīvas 2001/95/EK vispārējām drošības prasībām un atsauču uz standartu EN 16156:2010 “Cigaretes. Aizdegšanās iespējas novērtējums. Drošības prasības” un standartu EN ISO 12863:2010 “Cigarešu aizdegšanās iespējas novērtēšanas standarta testa metode” publicēšanu Eiropas Savienības Oficiālajā Vēstnesī
   
   (izziņots ar dokumenta numuru C(2011) 5626)
   (Dokuments attiecas uz EEZ)
   (2011/496/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1), un jo īpaši tās 4. panta 2. punkta pirmo daļu,
   pēc apspriešanās ar Pastāvīgo komiteju, kas izveidota saskaņā ar 5. pantu Eiropas Parlamenta un Padomes 1998. gada 22. jūnija Direktīvā 98/34/EK, kas nosaka informācijas sniegšanas kārtību tehnisko standartu un noteikumu, un Informācijas sabiedrības pakalpojumu noteikumu sfērā (2),
   tā kā:
   
               (1)
            
            
               Direktīvas 2001/95/EK 3. panta 1. punktā noteikts, ka ražotājiem ir pienākums laist tirgū vienīgi drošus produktus.
            
         
               (2)
            
            
               Atbilstīgi Direktīvas 2001/95/EK 3. panta 2. punkta otrajai daļai produktu uzskata par drošu, ciktāl uz to attiecas atbilstošos valsts standartos ietvertie riski un risku kategorijas, ja tas atbilst brīvprātīgi pieņemtiem valsts standartiem, ar kuriem pārņemti Eiropas standarti un atsauces uz kuriem Komisija publicējusi Eiropas Savienības Oficiālajā Vēstnesī saskaņā ar minētās direktīvas 4. panta 2. punktu.
            
         
               (3)
            
            
               Atbilstīgi minētās direktīvas 4. panta 1. punktam saskaņā ar Komisijas noteikto pilnvarojumu Eiropas standartizācijas iestādēm jāizstrādā Eiropas standarti.
            
         
               (4)
            
            
               Saskaņā ar 4. panta 2. punktu Komisijai ir jāpublicē atsauces uz šādiem standartiem.
            
         
               (5)
            
            
               Komisija 2008. gadā jūnijā izsniedza pilnvarojumu M/425 Eiropas Standartizācijas komitejai (CEN) izstrādāt Eiropas drošības standartu, lai novērstu cigarešu ugunsbīstamību.
            
         
               (6)
            
            
               Ņemot vērā Komisijas pilnvarojumu, CEN pieņēma standartu EN 16156:2010 “Cigaretes. Aizdegšanās iespējas novērtējums. Drošības prasības”. Šajā standartā ir atsauce uz standartu EN ISO 12863:2010 “Cigarešu aizdegšanās iespējas novērtēšanas standarta testa metode”. Tāpēc, publicējot atsauci uz standartu EN 16156:2010, ir jāizdara atsauce arī uz EN ISO standartu.
            
         
               (7)
            
            
               Standarts EN ISO 12863:2010 tika grozīts ar tehnisko labojumu (3). CEN apstiprināja labojumu bez izmaiņām (4) un iekļāva to standartā EN 16156:2010.
            
         
               (8)
            
            
               Standarts EN 16156:2010 un standarts EN ISO 12863:2010 ir saskaņā ar pilnvarojumu M/425 un atbilst Direktīvas 2001/95/EK vispārējām drošības prasībām. Atsauces uz šiem standartiem ir jāpublicē Eiropas Savienības Oficiālajā Vēstnesī.
            
         
               (9)
            
            
               Lai nodrošinātu standartu sekmīgu ieviešanu, ražošanas nozarei jāatvēl pietiekami ilgs laikposms, lai pielāgotu ražošanu standartos noteiktajam drošības līmenim. Atsauces uz standartiem Eiropas Savienības Oficiālajā Vēstnesī tiek publicētas 12 mēnešus pēc tam, kad 2010. gada 17. novembrīCEN tos darījusi pieejamus, tādēļ, lai nodrošinātu, ka pēc tam visās dalībvalstīs ugunsdrošības prezumpcija balstītos uz kopīgiem kritērijiem. Lai nodrošinātu skaidrību un tiesisko noteiktību iekšējā tirgū, tirgus uzraudzības iestādēm visās dalībvalstīs ir jāņem vērā 8. apsvērumā minētie Eiropas standarti, novērtējot cigarešu ugunsdrošību, tostarp posmā, kad cigaretes tiek pārdotas patērētājiem.
            
         
               (10)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstoši Direktīvai 2001/95/EK,
            
         IR PIEŅĒMUSI ŠO LĒMUMU.
   1. pants
   Standarts EN 16156:2010 “Cigaretes. Aizdegšanās iespējas novērtējums. Drošības prasības” un standarts EN ISO 12863:2010 “Cigarešu aizdegšanās iespējas novērtēšanas standarta testa metode” atbilst Direktīvas 2001/95/EK vispārējām drošības prasībām par risku, uz ko tie attiecas.
   2. pants
   Atsauci uz standartu EN 16156:2010 un standartu EN ISO 12863:2010 publicē Eiropas Savienības Oficiālā Vēstneša C daļā 2011. gada 17. novembrī.
   3. pants
   Šis lēmums ir adresēts dalībvalstīm.
   
      Briselē, 2011. gada 9. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 11, 15.1.2002., 4. lpp.
   
      (2)  OV L 204, 21.7.1998., 37. lpp.
   
      (3)  Tehniskais labojums 1. Atsauces numurs ISO 12863:2010/Cor.1:2011(E).
   
      (4)  Atsauce: EN ISO 12863:2010/AC:2011.